Superliga. Chempionlikni hal qilgan “Paxtakor” “Qo‘qon-1912”dan ustun keldi, “Navbahor”da ham g‘alaba

Futbol bo‘yicha Coca-Cola Superliga 23-turidan o‘rin olgan ikki o‘yin 20-noyabr, juma kuni bo‘lib o‘tdi.

“Paxtakor” o‘z maydonida “Qo‘qon-1912”ni qabul qildi. Uchrashuvning 6-daqiqasida Doston Hamdamov mezbonlarni oldinga olib chiqdi. O‘yin yakunlanishi arafasida Dragan Cheran “sherlar”ning ikkinchi golini urdi. 86-daqiqada Murod Xolmuhammedov penaltini golga aylantirgan holda hisobni qisqartirdi.
Muddatidan avval chempionlikni hal qilgan “Paxtakor” 59 ochko bilan yakka peshqadam bo‘lib turibdi. Qo‘qonliklar (38) esa 5-pog‘onaga tushib ketdi.
Yana bir o‘yin “Navbahor” va “Surxon” jamoalari o‘rtasida kechdi. Uchrashuvning 19-daqiqasida Zabihillo O‘rinboyev namanganliklarni oldinga olib chiqdi. Birinchi bo‘lim yakunlanishi arafasida hisob o‘zgarishi mumkin edi, biroq “Navbahor” sardori Azim Ahmedov penaltidan unumli foydalana olmadi. Qolgan vaqtda hisob o‘zgarmadi.
23-turdan keyin musobaqa jadvali quyidagi ko‘rinishni oldi:

Coca-Cola Superliga
23-tur bahslari
20-noyabr, juma
Gollar: 1:0 – 6 Hamdamov, 2:0 – 81 Cheran, 2:1 – 86, penalti Xolmuhammedov.
“Paxtakor”: 25.Eldor Suyunov, 34.Farrux Sayfiyev, 5.Anzur Ismoilov, 15.Yegor Krimets (23. Sherzod A’zamov, 41), 4.Akramjon Komilov, 21.Abror Ismoilov, 27.Sardor Sobirxo‘jayev (7. Sadriddin Abdullayev, 68), 17.Dostonbek Hamdamov (28. Diyor Xolmatov, 85), 10.Dragan Cheran, 8.Asadbek Sobirjonov (18. Xojimat Erkinov, 68), 11. Igor Sergeyev (76. Ulug‘bek Hoshimov, 85).
“Qo‘qon-1912”: 1.Botirali Ergashev, 3.Bobir Akbarov, 10.Quvondiq Ro‘ziyev (17.Muzaffar Muzaffarov, 71), 13.Sardor Azimov (99.Bek Abdullayev, 87), 15.Oybek Rustamov, 20.Iqbol Malikjonov (91.Yakuba Bamba, 71), 22.Muhammadanas Hasanov, 23.Aleksandr Merzlyakov (4.Sobit Sindarov, 87), 33.Ivan Yosovich, 69.Filip Rayevats (19.Hamidillo Abduxamidov, 83), 70.Murod Xolmuhammedov.
Ogohlantirishlar: Sayfiyev (58), Rayevats (60), Komilov (75).
Gol: 1:0 – 19 O‘rinboyev.
“Navbahor”: 1.O‘tkir Yusupov, 4.Ehsoni Panshanbe, 7.Azim Ahmedov, 9.Ivan Solovyov (25.Shohruh Mahmudhojiyev, 89), 18.Sardar Telyakov, 19.Mirzohid G‘ofurov, 20.Davron Hoshimov, 22.Igor Golban, 27.Islom Rashidxonov, 88.Ruslan Bolov (70.Abbos G‘ulomov, 73), 95.Zabihillo O‘rinboyev.
“Surxon”: 45.Akbar To‘rayev, 2.Abduqahhor Hojiakbarov, 8.Sherzod Karimov (7.Nizomjon Norov, 90+1), 10.Shavkat Salomov, 11.Aleksandr Kasyan, 17.Sardor Sulaymonov, 20.Husniddin G‘ofurov, 21.A’zam Aliyev, 32.Jahongir Mehmonov, 66.Behruz Shaydulov, 77.Asror G‘ofurov.
Ogohlantirishlar: Bolov (22), Kasyan (75).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!